ועדת העבודה, הרווחה והבריאות, כנסת 16, פרוטוקול מספר 326, 2005-01-11 13:00

שאול יהלום: שלום, אני פותח את ישיבת הוועדה.

שאול יהלום: הצעת החוק הזו היא הצעת חוק פרטית של חברי הכנסת, יאסינוב, אלדד, אריאל, בריזון, דורון, חן, לייבוביץ, נודלמן, נוקד, פולישוק-בלוך ורצאבי.

שאול יהלום: החוק עבר כבר בקריאה הראשונה, ואנחנו עוסקים בהכנתו לקראת קריאה שנייה ושלישית.

שאול יהלום: החוק מדבר על מצב בו נסגרת מרפאה או מפסיקה התקשרות.

שאול יהלום: למשך תקופה של שנתיים מורידים את תקופת הותק שלפיו אדם יכול לעבור מקופה לקופה, משנה לחצי שנה.

דני פייגה: הייתי בדיון הראשוני לפני הנוסח של הקריאה הראשונה, והיום אני קורא בפעם הראשונה את הצעת החוק.

דני פייגה: אנחנו אמורים ליישם את רישום המעבר של אנשים מקופה לקופה ללא מגבלה של שנה, ולהכין את כל המערכת בחצי שנה.

דני פייגה: לנו יש כללים ברורים בהתאם להוראות חוק ביטוח בריאות לנושא הזה.

דני פייגה: כדי ליישם את ההחלטה הזו אנחנו צריכים זמן נוסף.

דני פייגה: לא ברור לי ממי אני מקבל את הוועדה של המבוטח על כך שהוא רוצה לעבור קופה.

דני פייגה: האם אני מקבל את זה דרך אותו גורם שיש לו היום טכניקה מסודרת של הנציבה?

ג'ודי וסרמן: כן.

נתן סמוך: אין שינוי בהקשר הזה.

דני פייגה: אם זה נשאר דרך הנציבה, אז ההיערכות שלי תהיה הרבה יותר קצרה.

יגאל יאסינוב: רק היא מחליטה, האם תינתן הזכות לאותו מבוטח לעבור לקופה אחרת.

שאול יהלום: כמה זמן אתה צריך?

דני פייגה: מאחר שעכשיו סיימנו להיערך למעבר של 4 פעמים שנכנס לתוקף רק בראשון לינואר 2005, הייתי מאוד מבקש שזה ייכנס לתוקף רק בראשון ליולי 2005.

שאול יהלום: בסדר.

שאול יהלום: החוק ייכנס לתוקף בראשון ליולי 2005, ולפי זה הכל יזוז, כולל הוראת השעה.

ג'ודי וסרמן: האם אתם מדברים על המעברים.

דני פייגה: לגבי הוראות שנקבל מהנציבה.

ג'ודי וסרמן: זאת אומרת שמדובר על המעבר בתקופה שאחרי.

ג'ודי וסרמן: ההודעות יתקבלו מראשון ליולי 2005.

נתן סמוך: זה לא קשור להודעות, אלא לשאלה של ותק של חצי שנה.

נתן סמוך: אנשים שיעברו ביולי 2005, עדיין יהיו כפופים לקביעה של ותק של שנה.

יגאל יאסינוב: זה קשור להוראת שעה.

שאול יהלום: אם אין עוד הערות, אנחנו נעבור להצבעה.

שאול יהלום: ה צ ב ע ה בעד – 2 נמנעים -אין